# Matilde Rosa Araújo

Matilde Rosa Lopes de Araújo (Lisboa, 1921eko ekainaren 20a – ibidem, 2010eko uztailaren 6a) portugaldar idazlea izan zen, haur literaturan espezializatua.

## Bizitza

Matilde Rosa Araújo Lisboan jaio zen 1921ean. Bigarren mailako ikasketak irakasle pribatuekin egin zituen eta 1945ean Filologia Erromanikoan lizentziatu zen Lisboako Unibertsitate Klasikoko Letren Fakultatean. Geroago portugesa eta Portugalgo literatura irakatsi zituen Lisboako Fonseca de Benevides Industria Eskolan.
Helduentzako 40 liburu baino gehiago eta haurrentzako 20 liburu baino gehiago idatzi zituen. Haurren eskubideen defendatzailea ere izan zen eta Portugalgo Haurren Laguntzarako Nazio Batuen Funtsan jardun zuen. 1946-1948 urteetan Mundo Literário aldizkarian kolaboratu zuen.
1980an, Calouste Gulbenkian Fundazioaren Haur Literaturako Sari Nagusia jaso zuen, eta 1996an fundazio horren beste sari bat. 1980an, Hans Christian Andersen sarirako hautagaia izan zen.
2003ko martxoaren 8an, Henrike Infantearen Ordenako Ofizial Handi izendatu zuten, eta 2004ko maiatzean Portugalgo Egileen Elkartearen Ibilbide Saria eman zioten.
Trofako Udalak, Camões Institutuaren laguntzarekin, Matilde Rosa Araújo Saria sortu zuen, portugesezko haur literaturako egileen eta ilustratzaileen lanak sustatzea helburu duena.
Araújo ez zen inoiz ezkondu eta ez zuen seme-alabarik izan. Lisboan hil zen 2010eko uztailaren 6an, 89 urte zituela, eta Prazeres hilerrian lurperatu zuten.

## Lan hautatuak

* A Garrana (1943)
* Estrada Sem Nome (1947)
* A Escola do Rio Verde (1950)
* O Livro da Tila (1957)
* O Palhaço Verde (1960)
* Praia Nova (1962)
* História de um Rapaz (1963)
* O Cantar da Tila (1967)
* O Sol e o Menino dos Pés Frios (1972)
* O Reino das Sete Pontas (1974)
* O Gato Dourado (1977)
* Balada das Vinte Meninas (1977)
* As Botas do Meu Pai (1977)
* Camões Poeta, Mancebo e Pobre (1978)
* Mistérios (1980)
* Voz Nua (1982)
* A Velha do Bosque (1983)
* A Infância Lembrada (1986)
* A Estrada Fascinante (1988)
* O Passarinho de Maio (1990)
* As Fadas Verdes (1994)
* O Chão e a Estrela (1997)
* Capuchinho cinzento (2005)
* Lucilina e Antenor (2008)
* História de uma flor (2008)

## Erreferentziak

* 1 2 (Portugesez) «Matilde Rosa Araújo» Wook (Noiz kontsultatua: 2025-02-07).
* 1 2 3 (Portugesez) «Matilde Rosa Araújo» O Leme (Noiz kontsultatua: 2025-02-07).
* ↑ (Portugesez) Roldão, Helena. «Ficha histórica: Mundo literário : semanário de crítica e informação literária, científica e artística (1946-1948)» Hemeroteca Municipal de Lisboa 2014-01-27 (Noiz kontsultatua: 2014-11-03).
* ↑ (Ingelesez) «1980 Hans Christian Andersen Awards Nominees» International Board on Books for Young People: 17. (Noiz kontsultatua: 2025-02-07).
* ↑ (Portugesez) «Entidades Nacionais Agraciadas com Ordens Portuguesas» Presidência da República Portuguesa (Noiz kontsultatua: 2025-02-07).
* ↑ (Portugesez) «Concurso Lusófono da Trofa – Prémio Matilde Rosa Araújo 2023» Camões - Instituto da Cooperação e da Lingua 2023-02-20 (Noiz kontsultatua: 2025-02-07).
* ↑ (Portugesez) «Matilde Rosa Araújo» Antonio Miranda (Noiz kontsultatua: 2025-02-07).
* ↑ (Portugesez) «Morreu a escritora Matilde Rosa Araújo» Correio da Manhã 2010-07-06 (Noiz kontsultatua: 2025-02-07).
* ↑ (Portugesez) «Matilde Rosa Araújo morreu hoje, aos 89 anos» Activa 2010-07-06 (Noiz kontsultatua: 2025-02-07).